'ዩ፣ ኣቦ ቘልዑ'ዩ፣ ንኣባሓጐኦም ብማዕዶ ዝፈልጡ ቘላዑ ምስ በዓልቲ ቤቱ ዀይኑ የዕቢ'ሎ። "ኣቦይ ንሶሊት፡ ቦዅሪ ጓለይ፡ ጥራይ'ዩ ርእዩዋ፡ ነቶም ካልኦት ግን ሓደ መዓልቲ ምስ ተራኸብና ይርእዮም ግዲ ይኸውን" ይብል። ጀርማኖ ብሰብዓታት ኣብ ቦተ'ጎ - ቤት-ትምህርቲ ጣልያን ኣብ ኣስመራ - ኢዩ ተማሂሩ፣ ጽጌረዳ ዝተባህለት ኣብ ስዊዘርላንድ እትቕመጥ መማህርቱ ንጀርማኖ ተምሃራይ ከሎ ስለ እትፈልጦ ጥንቁቕ፡ ዓቃል፡ እዱብ፡ ትሑትን መኽበር-ሰብን'ዩ እናበለት ትገልጾ። "ምስ ተመረቕና ግን ናበይ ከም ዘበለ ኣይዝከረንን" ትብል ጽጌረዳ። ዮና ከም ዘዘንተዎ፡ "ኣቦይ ብዕቀባ-ሕሳብ (ራጂዮነረ) ተመሪቑ ኣብ እንዳ ባራቶሎ (ኢንዱስትሪ-ጡጥ) ኣብ ዓሊ-ጊድር'ዩ ስራሕ ዝጀመረ። ኣነ ሽዑ'የ ተወሊደ። ኣብቲ እዋን'ቲ ተ.ሓ.ኤ.
